CELEX: 62013TN0368
Language: sk
Date: 2013-07-16 00:00:00
Title: Vec T-368/13: Žaloba podaná 16. júla 2013 — Boehringer Ingelheim International/ÚHVT — Lehning entreprise (ANGIPAX)

7.9.2013   
            
            
               SK
            
            
               Úradný vestník Európskej únie
            
            
               C 260/48
            
         Žaloba podaná 16. júla 2013 — Boehringer Ingelheim International/ÚHVT — Lehning entreprise (ANGIPAX)
   (Vec T-368/13)
   2013/C 260/85
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Boehringer Ingelheim International GmbH (Ingelheim am Rhein, Nemecko) (v zastúpení: V. von Bomhard a D. Slopek, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Lehning entreprise SARL (Sainte Barbe, Francúzsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie piateho odvolacieho senátu ÚHVT z 29. apríla 2013 vo veci R 571/2012-5 v rozsahu, v akom umožnilo zápis ochrannej známky ANGIPAX pre farmaceutické a zverolekárske výrobky; hygienické výrobky na lekárske použitie; fungicídy; diétne potraviny a diétne látky na lekárske alebo zverolekárske účely; dezinfekčné prostriedky; náplasti a obväzový materiál; hmoty na plombovanie zubov a zubné vosky; prípravky na ničenie hmyzu; potraviny pre dojčatá, a
            
         
               —
            
            
               zaviazal žalovaného na náhradu trov konania alebo v prípade, že ďalší účastník konania pred odvolacím senátom vstúpi do konania ako vedľajší účastník na strane žalovaného, zaviazal jeho a žalovaného, aby spoločne nahradili trovy konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: ďalší účastník konania pred odvolacím senátom.
   
      Prihlasovaná ochranná známka Spoločenstva: slovná ochranná známka „ANGIPAX“ pre tovary v triede 5 — prihláška slovnej ochrannej známky Spoločenstva č. 8 952 401.
   
      Majiteľ ochrannej známky alebo označenia namietaných v námietkovom konaní: žalobkyňa.
   
      Namietaná ochranná známka alebo označenie: slovná ochranná známka „ANTISTAX“ — prihláška slovnej ochrannej známky Spoločenstva č. 2 498 343 pre tovary v triede 3, 5, 28 a 30.
   
      Rozhodnutie námietkového oddelenia: zamietnutie námietky v celom rozsahu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady č. 207/2009.